Հովիկ Էդգարյան

Հովիկ Ավետիսի Էդգարյան (), հայ երաժիշտ, բանաստեղծ։ Հայաստանի գրողների միության անդամ։

Կենսագրություն 
Հովիկ Էդգարյանը ծնվել է Իրանի Չհարմահալ գավառի Հաջիաբադ գյուղում։ 1955 թվականին ավարտել է Լոնդոնի երաժշտանոցը միաժամանակ՝ Երաժշտական գործիքների տեխնոլոգիայի ինստիտուտը։ 1947 թվականին Թեհրանում հիմնել է «Ջեներալ Մյուզիքս» երաժշտական գործիքների սեփական հաստատությունը։ 1963 թվականին Թեհրանում հիմնադրել է «Րաֆֆի», ապա՝ «Նոր Անի» դպրոցը։ Հիմնադրել է Իրանահայ ազգային մշակութային միությունը։ Էդգարյանին է պատկանում 1/4 տոն նվագող դաշնամուրի գյուտը (1943)։

Հիշատակ 
Էդգարյանի անունով են կոչվել Արմավիրի մարզի Փարաքար գյուղի արվեստի և Երևանի №105 դպրոցները։

Երկեր 
 Խոսում են կենդանիները, բանաստեղծությունների ժողովածու, 1980։
 Ծաղկածովի երանգներ, բանաստեղծությունների ժողովածու, 1980։
 Լուսաշող, բանաստեղծությունների ժողովածու, 1984։
 Եթերային, բանաստեղծությունների ժողովածու, 1998։
Խինդ ու ծիծաղ։ Ժողովածու։

Ծանոթագրություններ 

Իրանահայ երաժիշտներ
Իրանահայ բանաստեղծներ
Հայաստանի գրողների միության անդամներ
Հայ գրողներ